Forollsjøen

Forollsjøen (også skrevet Forolsjøen) er en innsjø i Holtålen og Midtre Gauldal kommuner i Trøndelag og Os kommune i Innlandet. Den ligger rett øst for fjellet Forollhogna og har et ganske lite nedbørfelt. Utløpet er fra nordenden, først østover til Dalbusjøen, senere nordover gjennom elva Forda (Fora) til Gaula. Sjøen ligger 993 meter over havet, like ved vannskillet mot Glommavassdraget, som ligger like øst for sørenden av sjøen, på knapt }. Så sent som 1996 ble det drøftet muligheten av å overføre vannet sørover. Imidlertid ble Forollhogna nasjonalpark opprettet i 2001, og sjøen blir liggende urørt.

Forollsjøen har ørret av meget god kvalitet.

Det er gjort arkeologiske funn som antas å være samiske offerplasser ved sjøen. 

En pilegrimsled fra Østerdalen til Nidaros går langs vestsiden av sjøen mot Budal.

Referanser 

Innsjøer i Holtålen
Innsjøer i Midtre Gauldal
Innsjøer i Os
Gaulavassdraget